Illetékbélyeg 3.000 Ft.

**Szálláshely-üzemeltetési tevékenység bejelentése**

a szálláshely-szolgáltatási tevékenység folytatásának részletes feltételeiről és

a szálláshely-üzemeltetési engedély kiadásának rendjéről szóló

239/2009. (X. 20.) Kormányrendelet alapján

**új adatváltozás (x-el kérem megjelölni, a megváltozott adatot kérem külön kiemelni.)**

|  |
| --- |
| **A szálláshely-szolgáltató**  |
| neve:  |
| állandó lakcíme vagy székhelye:   |
| adóazonosító száma: |
| statisztikai számjele:  |
| **A szálláshely**  |
| címe:  | 8784 Kehidakustány,  |
| helyrajzi száma:  |
| **Befogadóképessége**  |
| - vendégszobák száma:  |
| - ágyak száma:  |
| használatának jogcíme:  | tulajdonos / társtulajdonos / haszonélvező / bérlő haszonélvező / egyéb *(a megfelelő aláhúzandó)* |
| elnevezése:  |
| típusa:  | szálloda, panzió, kemping, üdülőháztelep, közösségi szálláshely, egyéb szálláshely, magánszálláshely *(a megfelelő aláhúzandó)*  |

A szálláshelyen kíván-e élelmiszert, élelmiszer-nyersanyagot előállítani, felhasználni vagy forgalomba hozni(a megfelelő aláhúzandó)? igen nem

Helyszíni szemle tartását(a megfelelő aláhúzandó) kérem nem kérem

Kelt: ………………………,………év………hó…..nap

 ………………………………..

 cégszerű aláírás, bélyegző

**Melléklet:**

 Helyszínrajz

 nem a kérelmező tulajdonában lévő szálláshely esetében a szálláshely használatának jogcímére vonatkozó igazoló okirat vagy annak másolata a tulajdoni lap kivételével,

 haszonélvezet esetében – ha nem a tulajdonos vagy a haszonélvező a szálláshely-szolgáltató – a haszonélvező hozzájárulását igazoló okirat,

 közös tulajdonban álló szálláshely esetében, ha nem valamennyi tulajdonostárs a szálláshely-szolgáltató a tulajdonostársak hozzájárulását igazoló okirat,

 aláírási címpéldány másolata cég esetén

 a szálláshelykezelő szoftver meglétét igazoló dokumentum

**Egy szálláshelyen csak egy típusú szálláshely-üzemeltetési tevékenység folytatható.**

A kempingben üzemeltetett üdülőház esetében - az üdülőházra vonatkozóan - az 1. melléklet IV/A. részében foglalt követelményeket is teljesíteni kell.

**Mellékelve:**

 a 239/2009. (X. 20.) Korm. rendelet 1. melléklete teljes terjedelemben –

**Követelmények szálláshely-típusonként**

**Alulírott kijelentem, hogy a fenti mellékletet átvettem és a bejelentési-, üzemeltetési követelményeket tudomásul vettem.**

Alulírott **……………………………** hozzájárulok, hogy a megadott adataimat az információs önrendelkezési jogról és az információszabadságról szóló 2011. évi CXII. törvény, az Európai Parlament és Tanács (EU) 2016/679 rendelete (GDPR) szerint és az adatvédelmi szabályzat szerint kezeljék.

Kelt: ………………………………..,…….év……..hó…….nap

……………………………………

cégszerű aláírás, bélyegző

**Telefonszám/e-mail cím** (önkéntes adat):……………………………………………………………

-----------------------------------------------------------------------------------------------------------------------------

A bejelentést átvettem. Hiánypótlás 8 napon belül: ………………………………………………...

…………………………………………………………………………………………………...............

…………………………………………………………………………………………………...............

Kehidakustány, ….………év ……………….. hó ……. nap

……………………………………………

ügyintéző aláírása

P.H.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hivatal tölti ki**

Kehidakustányi Közös Önkormányzati Hivatal Jegyzője a szálláshely szolgáltatót **…………/………… számon a hatósági nyilvántartásba bejegyezte** / **a hatósági nyilvántartásba az adatváltozást átvezette.**

Kehidakustány, ….………év ……………….. hó ……. nap

Futácsi Lászlóné jegyző megbízásából:

Tamás Erzsébet Anna

ügyintéző

A 239/2009. (X.20.) Korm. rendelet alkalmazásában:

1. *ágy:* a szálláshely szobáiban elhelyezett (pihenést vagy alvást biztosító) fekvőhely, amely – tipikusan ágykeretből és matracból áll – méretétől függően egy vagy két fő részére alkalmas férőhely,

2. *egyéb szálláshely:* nem kizárólag szálláshely-szolgáltatás folytatása céljából létesített épületben, de szálláshely-szolgáltatási céllal és nem magánszemély vagy nem egyéni vállalkozó által hasznosított, önálló rendeltetési egységet képező épületrész, ahol az egy szobában található ágyak külön-külön is hasznosításra kerülhetnek, illetve a szobák száma legfeljebb huszonöt, és az ágyak száma legfeljebb száz,

3. *falusi szálláshely:* a Magyarország és egyes kiemelt térségeinek területrendezési tervéről szóló 2018. évi CXXXIX. törvény 1/3. mellékletében (a Balaton Kiemelt Üdülőkörzet parti és partközeli településeinek jegyzéke) nem szereplő települések, valamint a természetes gyógytényezőkről szóló külön jogszabály alapján törzskönyvezett gyógyhelyek kivételével az 5000 fő alatti településeken, vagy a 100 fő/km2 népsűrűség alatti területeken található olyan magánszálláshely vagy egyéb szálláshely, amelyet úgy alakítottak ki, hogy abban a falusi életkörülmények, a helyi vidéki szokások és kultúra, valamint a mezőgazdasági hagyományok komplex módon, adott esetben kapcsolódó szolgáltatásokkal együtt kerüljenek bemutatásra,

4. *kemping:* az a kizárólag szálláshely-szolgáltatás folytatása céljából létesített, külön zárt területen működő szálláshelytípus, amelyben szállás céljából a vendégek és járműveik számára elkülönült területet (a továbbiakban: területegység), illetve üdülőházat (a továbbiakban együtt: lakóegység) és egyéb kiszolgálólétesítményeket és szolgáltatásokat [így különösen: tisztálkodási, mosási, főzési, egészségügyi célokat szolgáló vizesblokk, energiaellátás, digitális információ (WIFI), portaszolgálat] biztosítanak, és amely legalább kilenc lakóegységgel rendelkezik,

5. *közösségi szálláshely:* az a kizárólag szálláshely-szolgáltatás folytatása céljából létesített szálláshelytípus, amelyben az egy szobában található ágyak külön-külön is hasznosításra kerülnek, s ahol az e célra hasznosított szobák száma legalább három, az ágyak száma legalább tizenkettő,

6. *magánszálláshely:* az a nem kizárólag szálláshely-szolgáltatás folytatása céljából, magánszemély vagy egyéni vállalkozó által hasznosított lakás vagy üdülő, illetve azok egy lehatárolt részének és hozzátartozó területének hasznosítása, ahol a szobák száma legfeljebb nyolc, és az ágyak száma legfeljebb tizenhat,

7. *panzió:* az a kizárólag szálláshely-szolgáltatás folytatása céljából létesített szálláshelytípus, amelyben a szálláshely szolgáltatása mellett a reggeli szolgáltatás kötelező, és ahol a hasznosított szobák száma legalább hat, de legfeljebb huszonöt, az ágyak száma legalább tizenegy,

8. *szálláshely ágyainak a száma:* a szálláshely szobáiban elhelyezett fekvőhelyek számának összessége azzal, hogy a két vendég részére alkalmas fekvőhely két ágynak számít,

9. *szálláshely befogadóképessége:* a szálláshelyen a vendégek egyidejű elszállásolására rendelkezésre álló férőhelyek száma azzal, hogy a maximális férőhely szám a szálláshely ágyai számának és az ideiglenesen elhelyezett vendégek elszállásolására alkalmas ágyak (pótágy) számának összessége,

10. *szálláshely szobáinak összessége:* a szálláshely vendégek elszállásolására alkalmas szobáinak az összessége,

11. *szálláshely:* a kereskedelemről szóló 2005. évi CLXIV. törvény (a továbbiakban: Kertv.) 2. § 22. pontjában meghatározott fogalom,

12. *szálláshely-kezelő szoftver:* a szálláshely-szolgáltató által kötelezően használt olyan informatikai program, mely a Nemzeti Turisztikai Adatszolgáltató Központ számára adatok továbbítására alkalmas,

13. *szálláshely-szolgáltatás:* a Kertv. 2. § 23. pontjában meghatározott fogalom,

14. *szálloda:* az a kizárólag szálláshely-szolgáltatás folytatása céljából létesített szálláshelytípus, amelyben a szálláshely és reggeli szolgáltatása mellett egyéb szolgáltatásokat is nyújtanak a szálláshely-szolgáltatás keretében, és ahol a hasznosított szobák száma legalább tizenegy,

15. *szoba:* a szálláshely azon önállóan értékesíthető, egyedi hozzáféréssel rendelkező egysége, amely egy vagy több helyiségből áll, és egy vagy több vendég egyidejű elszállásolására alkalmas. Kemping és üdülőháztelep szálláshelytípus esetén a szoba megfelelője a lakóegység vagy a területegység,

16. *üdülőháztelep:* az a kizárólag szálláshely-szolgáltatás folytatása céljából, közművesített területen létesített szálláshelytípus, amelyben a vendégek részére a szállást különálló épületben vagy önálló bejárattal rendelkező épületrészben (üdülőegységben) nyújtják, amennyiben az e célra hasznosított szálláshelyek száma eléri a hármat, függetlenül a szobák vagy ágyak számától.

*1. melléklet a 239/2009. (X. 20.) Korm. rendelethez**[62](http://njt.hu/cgi_bin/njt_doc.cgi?docid=126547.369606" \l "foot62)*

**Követelmények szálláshelytípusonként**

**1. Szálloda**

1/A. Bejelentési követelmény

1. Fogadóhelyiség recepcióval (asztal vagy pult).

2. Reggelizőhelyiség vagy reggeli felszolgálására alkalmas helyiség.

3. Lift csak 3 emeletnél magasabb épületben.

4. A vendégek által használható telefon a fogadóhelyiségben vagy a recepción.

5. A szállodai szobaegység (szoba és hozzá tartozó fürdőszoba) nagysága szobatípusonként a teljes szobaszám legalább 80%-ánál legalább 12 négyzetméter, a 3. ágytól ágyanként további 5 négyzetméter.

6. A szállodai szobaegység berendezése:

*a)* az ágy mérete: egyszemélyes ágy: legalább 80  190 cm; dupla ágy: legalább 160  190 cm, ágyszerkezet rugalmas ágykeret (boxspring, rugalmas lécesbetét vagy ennek megfelelő megoldás),

*b)* ágymatrac: alvásra alkalmas állapotú és higiénikus matrac, min. 13 cm vastagsággal,

*c)* korszerű, alvásra alkalmas és higiénikus állapotú takaró (paplan, pléd) és párna,

*d)* ágyanként: éjjeliszekrény vagy lerakóhely, olvasólámpa, ülőalkalmatosság (legalább 1 szék), legalább négy darab egyforma vállfa,

*e)* ruhásszekrény vagy tárolóhely, fogas vagy ruhaakasztó,

*f)* asztal vagy íróasztal,

*g)* bőröndtartó vagy bőröndtároló,

*h)* papírkosár vagy szobai szemetes,

*i)* szabad konnektorok a szobában,

*j)* szobavilágítás,

*k)* sötétítőfüggöny vagy zsalu,

*l)* a szobák 100%-a rendelkezik: fürdőszobával, zuhany és wc vagy fürdőkád és wc. A fürdőszoba felszereltsége: zuhanyfüggöny, mosdó, tükör, világítás, piperepolc, törülközőtartó vagy fogas, elektromos csatlakozó a tükör mellett, szeméttároló.

1/B. Üzemeltetési követelmény

1. 24 órás recepció vagy portaszolgálat. Recepciós vagy portaszolgálat: 24 órán keresztül elérhető telefonon a szállodából, illetve kívülről. Személyzet áll rendelkezésre legalább napi 14 órán keresztül.

2. A szálloda tevékenységéért szakmailag felelős személy éjszaka is elérhető.

3. Tisztaság és higiénia a szálloda egész területén.

4. Biztonságos és használatra alkalmas állapotú berendezések és felszerelések.

5. Azonosítható személyzet.

6. A szobákban ágyazás naponta.

7. A szobák és közösségi terek napi takarítása.

8. Textilváltás:

*a)* ágynemű legalább egyszer hetente, új vendég esetén azonban – a vendég érkezése előtt – kötelező az ágyneműcsere,

*b)* fürdőszobai textíliák: kéz- és fürdőtörülköző kétnaponta, illetve a vendég kívánsága szerint.

9. Fürdőszobai bekészítés: törülköző személyenként (fürdőlepedő), csomagolt szappan vagy folyékony szappan vagy tusfürdő, fogmosópohár személyenként, WC-papír, tartalék WC-papír.

10. Üzenetközvetítés, ébresztés.

11. Ételkínálat: legalább kontinentális reggeli a szállodában reggel 10 óráig.

12. Italkínálat szervizzel vagy erre a célra üzemeltetett automatával elérhető a szállodában.

13. Csomag- és értékmegőrzés.

14. Szállodai weblap aktuális információkkal, hiteles fotókkal és vendégtájékoztatásra alkalmas tartalommal.

15. Vendégtájékoztató a szállodai szolgáltatásokról elérhető legalább a szobában valamilyen nyomtatott formában vagy elektronikus felületen, alkalmazáson keresztül.

16. Helyi információs anyagok a recepción.

17. A szálláshely-szolgáltató felelőssége a szolgáltatást igénybe vevő személyek vagyoni és személyi biztonságára vonatkozó előírások maradéktalan betartása és betartatása.

18. Az 5. § (3) bekezdésében foglalt szálláshelykezelő szoftver.

**2. Panzió**

2/A. Bejelentési követelmény

1. Közös helyiség.

2. Nyilvános vagy a vendégek részére hozzáférhető telefon.

3. A szoba nagysága:

*a)* egyágyas: legalább 8 négyzetméter és zuhanyozó,

*b)* két- vagy háromágyas: legalább 12 négyzetméter és zuhanyozó, és a 3. ágytól ágyanként további 4 négyzetméter.

4. A szoba berendezése:

*a)* az ágy mérete: egyszemélyes ágy: legalább 80  190 cm; dupla ágy: legalább 160  190 cm,

*b)* ágymatrac: alvásra alkalmas állapotú és higiénikus matrac, min. 13 cm vastagsággal,

*c)* korszerű, alvásra alkalmas állapotú és higiénikus takaró (paplan, pléd) és párna,

*d)* ágyanként: ülőalkalmatosság (legalább 1 szék), legalább négy darab egyforma vállfa,

*e)* ruhásszekrény vagy tárolóhely, fogas vagy ruhaakasztó,

*f)* asztal vagy íróasztal,

*g)* szabad konnektorok a szobában,

*h)* szobavilágítás,

*i)* sötétítőfüggöny vagy zsalu,

*j)* a szobák 100%-a rendelkezik: fürdőszobával, zuhany és WC vagy fürdőkád és WC. A fürdőszoba felszereltsége: zuhanyfüggöny, mosdó, tükör, világítás, piperepolc, törülközőtartó vagy fogas, elektromos csatlakozó a tükör mellett, szeméttároló.

2/B. Üzemeltetési követelmény

1. 24 órás ügyeleti szolgáltatás. Személyzet áll rendelkezésre a megadott időpontban.

2. Csomag- és értékmegőrzés.

3. Tisztaság és higiénia a panzió egész területén.

4. Biztonságos és használatra alkalmas állapotú berendezések és felszerelések.

5. A szobák, a mellékhelyiségek és a közösségi terek naponkénti takarítása.

6. Törülközőcsere legalább 3 naponta, illetve a vendég kívánsága szerint.

7. Ágynemű legalább hetente egyszer, új vendég esetén azonban – a vendég érkezése előtt – kötelező az ágyneműcsere.

8. Fürdőszobai bekészítés: törülköző személyenként (fürdőlepedő), csomagolt vagy adagolós folyékony szappan vagy tusfürdő, fogmosópohár személyenként, WC-papír, tartalék WC-papír.

9. Weblap aktuális információkkal, hiteles fotókkal és vendégtájékoztatásra alkalmas tartalommal.

10. Vendégtájékoztató a panziói szolgáltatásokról elérhető legalább a szobában valamilyen nyomtatott formában vagy elektronikus felületen, alkalmazáson keresztül.

11. Helyi információs anyagok a recepción.

12. Italkínálat szervizzel vagy erre a célra üzemeltetett automatával elérhető a panzióban.

13. Ételkínálat: legalább reggeli szolgáltatás helyben vagy a panzió közvetlen közelében.

14. A szálláshely-szolgáltató felelőssége a szolgáltatást igénybe vevő személyek vagyoni és személyi biztonságára vonatkozó előírások maradéktalan betartása és betartatása.

15. A rendelet 5. § (3) bekezdésében meghatározott szálláshelykezelő szoftver.

**3. Kemping**

3/A. Bejelentési követelmény

1. A terület bekerített és pormentes, a csapadékvíz elvezetése megoldott, gépjárművel való közlekedésre alkalmas belső utak és az egész területen közvilágítás van.

2. Legalább segélyhívó telefon áll a vendégek rendelkezésére.

3. Digitális információs lehetőség (WIFI) áll a vendégek rendelkezésére.

4. Egy területegység nagysága átlagosan legalább 40 négyzetméter.

5. Nemenként elkülönített

*a)* hideg-meleg vizes zuhanyzó és mosdó: mosdókagylónként polccal, tükörrel és elektromos csatlakozóval,

*b)* vízöblítéses WC kefével és -tartóval, WC-papír-tartóval és papírral, és kézmosási lehetőséggel.

6. A vendégek részére fedett helyiségben főző-, mosó- és mosogatóhely.

7. Hulladék (szemét-)gyűjtők, melyek rendszeres ürítése/kezelése megoldott.

8. Az 5–6. pontban megjelölt tisztálkodási, mosási, főzési és egészségügyi célokat szolgáló vizesblokk követelményei: minden 250 fő (egy területegységre átlagosan 2,5 fővel számolva) után (ha a kemping területén üdülőházban is nyújtanak szálláshely-szolgáltatást, az üdülőházban elszállásolható vendégszámot az alábbi követelmények meghatározása során a számításnál figyelmen kívül kell hagyni azon tételek vonatkozásában, amelyek az üdülőházban rendelkezésre állnak) zárt szennyvízelvezetés, illetve szennyvízkezelés a kemping területén ivóvízminőségű vízzel ellátva az alábbiak szerint:

9. Egész éves üzemelés esetén a fűtési időszakban az 5–6. pontban leírt szolgáltatások fűtött helyiségben biztosítottak.

3/B. Üzemeltetési követelmény

1. Elsősegélynyújtásra alkalmas 24 órás recepció/portaszolgálat.

2. A közös helyiségek és a kemping közterületeinek naponkénti takarítása.

3. A szálláshely-szolgáltató felelőssége a szolgáltatást igénybe vevő személyek vagyoni és személyi biztonságára vonatkozó előírások maradéktalan betartása és betartatása.

4. A rendelet 5. § (3) bekezdésében meghatározott szálláshelykezelő szoftver.

**4. Üdülőháztelep**

4/A. Bejelentési követelmény

1. Az üdülőháztelep helyiségei:

*a)* Egy vagy két hálószoba, szobánként legfeljebb 4 fekvőhellyel, (a hálószoba nagysága: egyágyas legalább 8 négyzetméter, két- vagy több ágyas: legalább 12 négyzetméter, a harmadik ágytól ágyanként további 4 négyzetméter. Legmagasabb ágyszám: szobánként 4 ágy, gyermekek számára emeletes ágy használata is megengedett.

*b)* Konyha felszerelve főzőlappal, mosogatóval, edényekkel, asztallal, székekkel, hűtőszekrénnyel, az üdülőháztelep ivóvízminőségű vízzel ellátott.

*c)* Egy személygépkocsi elhelyezésére alkalmas parkoló áll a vendégek rendelkezésére.

*d)* Fürdőszoba fürdőkáddal vagy zuhannyal, csúszásgátlóval, törölközővel és fürdőlepedővel.

*e)* WC külön vagy a fürdőszobában WC-kefe-tartóval, WC-papír-tartó papírral, egészségügyi tasakkal.

2. A fürdőszobával nem rendelkező üdülőházak esetén nemenként elkülönített hideg-meleg vizes közös zuhanyozó és WC.

4/B. Üzemeltetési követelmény

1. 24 órás recepció/portaszolgálat, digitális információs hálózat (WIFI) biztosítása.

2. Az üdülőház takarítása hetenként, az új vendégek érkezése előtt minden esetben. Az üdülőház takarítása, ágynemű és törölköző csere hetenként, az új vendégek érkezése előtt minden esetben.

3. A közös helyiségek takarítása naponként.

4. A szálláshelyen elszállásolt természetes személyek vagyoni és testi biztonságának a vonatkozó előírások maradéktalan betartásának biztosítása.

5. A szálláshely-szolgáltató felelőssége a szolgáltatást igénybe vevő személyek vagyoni és személyi biztonságára vonatkozó előírások maradéktalan betartása és betartatása.

6. Az 5. § (3) bekezdésében foglalt szálláshelykezelő szoftver.

**5. Közösségi szálláshely**

5/A. Bejelentési követelmény

1. A hálótermi kapacitások legalább 10%-a csak női hálóterem.

2. Ágyanként legalább 4 m2 alapterület vagy személyenként 5 m3/fő légtér áll rendelkezésre. Az ágyak mérete legalább 80  200 cm és az ágyak hosszanti oldala közötti távolság legalább 75 cm. Emeletes ágy használata megengedett. Az ágyakon ágybetét van, ágynemű biztosítása kötelező.

3. A szobákban csomagtárolási lehetőség. Közös szobákhoz férőhelyenként önálló, zárható csomagtárolási lehetőség.

4. Nemenként elkülönített mosdási vagy zuhanyozási lehetőség meleg vízzel. Fürdő felszerelése: zuhanyzó vagy kád, mosdó, tükör, piperepolc, törölközőtartó, ruhafogas, elektromos csatlakozó, szeméttároló (ajánlott fedett), szappan, kézszárító.

5. 10 főként, nemenként elkülönített WC. WC felszerelése: WC-kefe tartóval, WC-papír-tartó WC-papírral, kézmosó, higiénikus kézszárítási lehetőség (papírtörlő vagy meleg levegővel szárítás). A közös mosdóhelyiségekben adagolós folyékony szappan vagy tusfürdő és kézszárító.

6. A vendégek által használható telefon és Wi-Fi hálózat biztosítása.

7. A vendégek részére közös fedett helyiség és/vagy a szabadban közös terület.

8. Főző-étkezőhelyiség főzőlappal, mosogatóval, hűtőszekrénnyel, asztallal, székekkel.

9. Szobák felszerelése: ágyanként éjjeliszekrény vagy tárolóhely, elektromos kiállás, olvasólámpa, vállfa. Minden szobában papírkosár, sötétítőfüggöny vagy zsalu.

5/B. Üzemeltetési követelmény

1. 24 órás recepció.

2. A hálóhelyiségek, közös helyiségek és mellékhelyiségek takarítása naponta.

3. A szobák és a közösségi terek naponkénti takarítása.

4. Textilváltás:

*a)* ágynemű legalább egyszer hetente, új vendég esetén azonban – a vendég érkezése előtt – kötelező az ágyneműcsere,

*b)* fürdőszobai textíliák: kéz- és fürdőtörülköző 3 naponta, illetve a vendég kívánsága szerint.

5. Mosdó vagy zuhanyzó bekészítése: adagolós folyékony szappan vagy tusfürdő, hajszárító és higiénikus kézszárításra alkalmas bekészítés vagy berendezés.

6. WC bekészítése: WC-papír, tartalék WC-papír, higiénikus kézszárításra alkalmas bekészítés vagy berendezés

7. Csomag-és értékmegőrző helyiség vagy erre a célra üzemeltetett automata.

8. A szálláshely-szolgáltató felelőssége a szolgáltatást igénybe vevő személyek vagyoni és személyi biztonságára vonatkozó előírások maradéktalan betartása és betartatása.

9. A rendelet 5. § (3) bekezdésében meghatározott szálláshelykezelő szoftver.

**6. Egyéb szálláshely**

6/A. Bejelentési követelmény

1. A szoba nagysága:

*a)* egyágyas: legalább 8 négyzetméter,

*b)* két- vagy több ágyas: legalább 12 négyzetméter, a harmadik ágytól ágyanként további 4 négyzetméter,

2. Vizesblokk: a vendégek számára elkülönített fürdőszoba/zuhanyozó vagy mosdó, WC, -kefetartóval, WC-papír-tartó papírral, higiéniaihulladék-tárolóval.

3. Kávékonyha: kávé, tea főzésére, reggeli jellegű ételek készítésére alkalmas berendezéssel (főzőlap, mosogató, asztal, szék) és felszereléssel (edények), a vendégek számára elkülönített hűtőszekrény-használattal.

6/B. Üzemeltetési követelmény

1. Ügyelet: a szállásadó vagy megbízottja a helyszínen vagy ügyeleti telefonszám megadásával biztosítja.

2. A helyszíni ügyeleti időszakon kívül a vendégek számára belépés biztosítása.

3. Takarítás:

*a)* vendégszoba legalább hetente egyszer, ágyneműhuzat- és törülközőcserével egyidejűleg. (ágynemű: 1 db paplan, 1 db párna személyenként, törülköző: 1 db kéztörlő, 1 db nagyméretű törülköző személyenként), az új vendégek érkezése előtt minden esetben,

*b)* a közösen használt helyiségek takarítása mindennap.

4. Fürdőszoba/zuhanyozó vagy mosdó bekészítése: adagolós folyékony szappan vagy tusfürdő, hajszárító.

5. WC bekészítése: WC-papír, tartalék WC-papír, higiénikus kézszárításra alkalmas bekészítés vagy berendezés.

6. A szálláshely-szolgáltató köteles a szálláshely bejáratán kívül jól látható módon feltüntetni a szálláshely nevét, a szállás típusát (magyar, angol és/vagy német nyelveken), valamint a szálláshelyen belül – jól látható módon – feltüntetni a szálláshely nevét, a szállásadó nevét és telefonszámát és üzemeltetésiengedély-számát.

7. A szálláshely-szolgáltató felelőssége a szolgáltatást igénybe vevő személyek vagyoni és személyi biztonságára vonatkozó előírások maradéktalan betartása és betartatása.

8. Az 5. § (3) bekezdésében foglalt szálláshelykezelő szoftver.

**7. Magánszálláshely**

7/A. Bejelentési követelmény

1. A szoba nagysága:

*a)* egyágyas: legalább 8 négyzetméter,

*b)* két- vagy több ágyas: legalább 12 négyzetméter, a harmadik ágytól ágyanként további 4 négyzetméter vagy 5 légköbméter,

*c)* legmagasabb ágyszám: szobánként 4 ágy, gyermekek számára emeletes ágy használata is megengedett.

2. Vizesblokk: a vendégek számára elkülönített fürdőszoba/zuhanyozó vagy mosdó, WC, -kefetartóval, WC-papír-tartó papírral, higiéniaihulladék-tárolóval.

3. Kávékonyha: kávé, tea főzésére, reggeli jellegű ételek készítésére alkalmas berendezéssel (főzőlap, mosogató, asztal, szék) és felszereléssel (edények), a vendégek számára elkülönített hűtőszekrény-használattal.

7/B. Üzemeltetési követelmény

1. Ügyelet: a szállásadó vagy megbízottja a helyszínen vagy ügyeleti telefonszám megadásával biztosítja.

2. A helyszíni ügyeleti időszakon kívül a vendégek számára belépés biztosítása.

3. Takarítás:

*a)* vendégszoba legalább hetente egyszer, ágyneműhuzat- és törülközőcserével egyidejűleg. (ágynemű: 1 db paplan, 1 db párna személyenként, törülköző: 1 db kéztörlő, 1 db nagyméretű törülköző személyenként), az új vendégek érkezése előtt minden esetben,

*b)* a közösen használt helyiségek takarítása mindennap.

4. Fürdőszoba/zuhanyozó vagy mosdó bekészítése: adagolós folyékony szappan vagy tusfürdő, hajszárító és higiénikus kézszárításra alkalmas bekészítés vagy berendezés.

5. WC bekészítése: WC-papír, tartalék WC-papír, higiénikus kézszárításra alkalmas bekészítés vagy berendezés.

6. A szálláshely-szolgáltató köteles a szálláshely bejáratán kívül jól látható módon feltüntetni a szálláshely nevét, a szállás típusát (magyar, angol és/vagy német nyelveken), valamint a szálláshelyen belül – jól látható módon – feltüntetni a szálláshely nevét, a szállásadó nevét és telefonszámát és üzemeltetésiengedély-számát.

7. A szálláshely-szolgáltató felelőssége a szolgáltatást igénybe vevő személyek vagyoni és személyi biztonságára vonatkozó előírások maradéktalan betartása és betartatása.

8. Az 5. § (3) bekezdésében meghatározott szálláshelykezelő szoftver.